

**ສາທາລະນະລັດ ປະຊາທິປະໄຕ ປະຊາຊົນລາວ**

**ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ**

**\*\*\*\*\*\*\*\*\*\*\*\*\*\*\*\*\*\*\*\*\*\***

**ແຂວງຫຼວງພະບາງ**

**ນະຄອນ-ຫຼວງພະບາງ**

**ບ້ານສັງຄະໂລກ ເລກທີ........./……….**

 **ວັນທີ 28 ສິງຫາ 2024**

**ຄຳຮ້ອງຂໍຄວາມ​ເປັນ​ທຳ**

 **ຮຽນ: ທ່ານ ຄະນະປະຈຳ ສະພາແຫ່ງຊາດ ທີ່ເຄົາລົບ ແລະ ນັບຖືຢ່າງສູງ.**

**ເລື່ອງ: ຂໍໃຫ້ທ່ານ ຊ່ວຍຄົ້ນຄວ້າ ແລະ ​ຊີ້ນຳພາກສ່ວນກ່ຽວຂ້ອງ ກວດກາຄືນ ຄຳສັ່ງຂອງກົມຄຸ້ມຄ້ອງການຈັດຕັ້ງປະຕິບັດຄຳຕັດສີນຂອງສານ.**

* ອີງຕາມ ແຈ້ງການ ຂອງກຳມາທິການຍຸຕິທຳ ສະພາແຫ່ງຊາດ ສະບັບເລກທີ 580/ກມຍທ, ລົງວັນທີ24 ກັນຍາ 2020;
* ອີງຕາມ ຄໍາຕົກລົງຂອງອົງການໄອຍະການປະຊາຊົນສູງສຸດ ສະບັບເລກທີ 025/ອອປສ, ວັນທີ 16 ກຸມພາ 2022;
* ອີງຕາມ ຄຳຮ້ອງຂໍຄວາມເປັນທຳ ຂອງ ນາງ ບຸນທັນ ລັກປະສິດ ຕາມເຂົ້າສະບັບເລກທີ 109/ສພຊ, ລົງວັນທີ 27 ມີນາ 2019;
* ອີງຕາມ ຄຳສັ່ງຂອງກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ ກະຊວງຍຸຕິທຳ ສະບັບເລກທີ 98/ກຍ.ກຄສ, ລົງວັນທີ 31 ກໍລະກົດ 2024.

ຂ້າພະເຈົ້າ ນາງ ບຸນທັນ ລັກປະສິດ, ອາຍຸ 67 ປີ, ສັນຊາດລາວ, ອາຊີບ: ປະຊາຊົນ, ປະຈຸບັນຢູ່ບ້ານ ສັງຄະໂລກ, ນະຄອນ ຫຼວງພະບາງ, ແຂວງ ຫຼວງພະບາງ ມີຈຸດປະສົງ: ຂຽນຄຳຮ້ອງຂໍຄວາມເປັນທຳສະບັບນີ້ຮຽນມາຍັງທ່ານເພື່ອຂໍໃຫ້ທ່ານ ຊ່ວຍພິຈາລະນາຄົ້ນຄວ້າ ແລະ ກວດກາຄືນກ່ຽວກັບ ຄຳສັ່ງຂອງກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ ກະຊວງຍຸຕິທຳ ສະບັບເລກທີ 98/ກຍ.ກຄສ, ລົງວັນທີ 31 ກໍລະກົດ 2024 ທີ່ລົບລ້າງແຈ້ງການ ສະບັບເລກທີ 330/ກຍ.ກຄສ, ລົງວັນທີ 26 ສິງຫາ 2022 ແລະ ໃຫ້ສືບຕໍ່ປະຕິບັດຕາມຄໍາຕັດສີນຂອງສານ ສະບັບເລກທີ 63/ລລ.ພ, ລົງວັນທີ 25 ຕຸລາ 2017 ກ່ຽວກັບ ຄະດີ ລະຫວ່າງ ທ້າວ ເພັດຈຳພອນ ຂຸນດາລາ (ໂຈດ) ແລະ ນາງ ບຸນທັນ ລັກປະສິດ (ຈໍາເລີຍ) ທີ່ບໍ່ຖືກຕ້ອງ​ຕາມ​ຄວາມ​ເປັນ​ຈິງ, ບໍ່ສອດຄ່ອງກັບກົດໝາຍ ແລະ ບໍ່ມີຄວາມຍຸຕິທຳໃຫ້ແກ່ພວກຂ້າພະເຈົ້າ, ​ເຫດ ​ແລະ ຜົນ​ ທີ່​ຂ້າພະ​ເຈົ້າບໍ່ພໍ​ໃຈ ​ແລະ ​ເປັນ​ເຫດຜົນ​ຂອງ​ການສະເໜີຮ້ອງ​ຂໍ​ໃຫ້​ທ່ານ​ໄດ້​ກວດກາ​ຄືນ​;

ໄລຍະຜ່ານມາຄະນະປະຈຳສະພາແຫ່ງຊາດ ໄດ້ອອກແຈ້ງການ ໃຫ້ອົງການໄອຍະການປະຊາຊົນສູງສຸດ ກວດກາຄືນຕາມພາລະບົດບາດ ສະບັບເລກທີ 580/ກມຍທ, ລົງວັນທີ 24 ກັນຍາ 2020 ແລະ ອົງການໄອຍະການ ຕົກລົງບໍ່ຮື້ຟື້ນຄະດີ ສະບັບເລກທີ 025/ອອປສ, ວັນທີ 16 ກຸມພາ 2022, ຈາກນັ້ນ ພະແນກຍຸຕິທຳແຂວງຫຼວງພະບາງ ຈະລົງຈັດຕັ້ງປະຕິບັດ ແລະ ປະກາດຂາຍທີ່ດິນພ້ອມດ້ວຍເຮືອນດັ່ງກ່າວ. ຂ້າພະເຈົ້າຈຶ່ງໄດ້ຂຽນຄຳຮ້ອງຂໍຄວາມເປັນທໍາ ຫາຄະນະປະຈຳສະພາແຫ່ງຊາດ ສະເໜີໃຫ້ສະພາແຫ່ງຊາດ ກວດກາຄືນຄຳຕົກລົງບໍ່ຮື້ຟື້ນຄະດີ ຂອງອົງການໄອຍະການປະຊາຊົນສູງສຸດ ແລະ ສະເໜີໃຫ້ໂຈະການຈັດຕັ້ງປະຕິບັດຄຳຕັດສີນຂອງສານ ອອກໄປກ່ອນຈົນກວ່າຈະມີຜົນການພິຈາລະນາຂອງຄະນະປະຈຳສະພາແຫ່ງຊາດ ອອກມາ. ຈາກນັ້ນ, ກຳມາທິການຍຸຕິທຳ ອອກໜັງສືສະເໜີ ຫາ ລັດຖະມົນຕີກະຊວງຍຸຕິທຳ ພິຈາລະນາການໂຈະ ການຈັດຕັ້ງປະຕິບັດຄຳຕັດສີນຂອງສານອອກໄປກ່ອນ; ກະຊວງຍຸຕິທຳ ໄດ້ອອກແຈ້ງການ ໂຈະການຈັດຕັ້ງປະຕິບັດປະຕິບັດຄຳຕັດສີນຂອງສານ ສະບັບເລກທີ 63/ລລ.ພ ລົງວັນທີ 25 ຕຸລາ 2017 ເນື້ອໃນລະບຸວ່າ: ໃຫ້ໂຈະການຈັດຕັ້ງປະຕິບັດອອກໄປກ່ອນ ຈົນກວ່າຈະມີການຕົກລົງຂອງຄະນະປະຈຳສະພາແຫ່ງຊາດອອກມາ. ແຕ່ມາຮອດວັນທີ 31 ກໍລະກົດ 2024 ກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ ອອກແຈ້ງການລົບລ້າງ ແຈ້ງການໂຈະ ຂອງກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ ສະບັບເລກທີ 330/ກຍ.ກຄສ, ລົງວັນທີ 26 ສິງຫາ 2022 ນັ້ນເຫັນວ່າ ພວກຂ້າພະເຈົ້າຍັງບໍ່ທັນໄດ້ຮັບຄວາມເປັນທໍາ ເນື່ອງຈາກວ່າປະຈຸບັນທາງ ຄະນະປະຈຳສະພາແຫ່ງຊາດ ຍັງບໍ່ທັນແຈ້ງຜົນການກວດກາອອກມາໃຫ້ກັບປະຊາຊົນຮັບຊາບເທື່ອ. ສະນັ້ນ, ເພື່ອເປັນການບໍ່ສ້າງຄວາມເສຍຫາຍ ແລະ ອັບປະໂຫຍດໃຫ້ກັບປະຊາຊົນ ຂ້າພະເຈົ້າຂໍສະເໜີມາຍັງທ່ານ ກວດກາຄືນ ດັ່ງນີ້:

* **ຂໍ້ສະເໜີ**
1. ສະເໜີໃຫ້ຊ່ວຍຊີ້ນຳພາກສ່ວນກວດກາຄືນ ຄຳສັ່ງຂອງກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ ກະຊວງຍຸຕິທຳ ສະບັບເລກທີ 98/ກຍ.ກຄສ, ລົງວັນທີ 31 ກໍລະກົດ 2024 ທີ່ລົບລ້າງແຈ້ງການ ສະບັບເລກທີ 330/ກຍ.ກຄສ, ລົງວັນທີ 26 ສິງຫາ 2022 ແລະ ໃຫ້ສືບຕໍ່ປະຕິບັດຕາມຄໍາຕັດສີນຂອງສານ ສະບັບເລກທີ 63/ລລ.ພ, ລົງວັນທີ 25 ຕຸລາ 2017 ທີ່ເຫັນວ່າ ຍັງບໍ່ທັນຖືກຕ້ອງ ແລະ ສອດຄ່ອງກັບກົດໝາຍເທື່ອ;
2. ຂໍສະເໜີໃຫ້ໂຈະ ເລື່ອນການຈັດຕັ້ງປະຕິບັດຄຳຕັດສີນຂອງສານອອກໄປກ່ອນ ຈົນກວ່າຈະມີການພິຈາລະນາແກ້ໄຂ ຂອງຄະນະປະຈຳສະພາແຫ່ງຊາດ;
3. ຂໍໃຫ້ສືບຕໍ່ຈັດຕັ້ງປະຕິບັດ ແຈ້ງການ ສະບັບເລກທີ 330/ກຍ.ກຄສ, ລົງວັນທີ 26 ສິງຫາ 2022.

ດ້ວຍ​ເຫດ ​ແລະ ຜົນ ທີ່ຂ້າພະເຈົ້າ​ໄດ້​ກ່າວ​ມາ​ທັງ​ໝົດ​ນີ້ ຂ້າພະເຈົ້າຈຶ່ງໄດ້ຂຽນຄໍາຮ້ອງສະບັບນີ້ມາຍັງທ່ານ ເພື່ອຂໍໃຫ້ທ່ານກວດກາຄືນໃໝ່ ເພື່ອຄວາມຖືກຕ້ອງກັບເຫດການຕົວຈິງ ແລະ ກົດໝາຍ ເພື່ອໃຫ້ຄວາມເປັນທໍາແກ່ປະຊາຊົນ ໂດຍສະເພາະຄອບຄົວຂອງຂ້າພະເຈົ້າດ້ວຍ.

ຮຽນມາດ້ວຍຄວາມເຄົາລົບ ແລະ ນັບຖືຢ່າງສູງ.

 ທີ່ ສັງຄະໂລກ, ວັນທີ 28 ສິງຫາ 2024

 **ນາຍບ້ານ ບ້ານສັງຄະໂລກ** **ຜູ້ຮ້ອງຂໍ**